als_Latn dik_Latn ron_Latn
Ish-kryeministri Berisha ka komentuar festimet e organizuara për 70 vjetorin e Kongresit të Përmetit dhe shfaqjen e fotove të Enver Hoxhës në to. Sipas tij ky është një akt i shëmtuar, provokacion i ulët i regjimit punisto-mafioz ndaj atyre qindra mijëra shqiptarëve që ranë për tu bërë të pavdekshëm për lirinë dhe dinjitetin kombëtar dhe njerëzor për fjalën e lirë, besimin tek Zoti, vokacionin perëndimor të kombit shqiptar.
Ai shkruan se ata që kremtuan sot ditën e themelimit të diktaturës hoxhiste, regjimit më barbar që shqiptarët kanë njohur në tërë historinë e tyre, shkelmuan dhe përdhosën sagën e vuajtjeve, torturave, persekutimeve, urisë kronike dhe izolimit më të thellë të shqiptarëve, që Enver Hoxha, i quajtur Hitleri shqiptar i Pasluftës dhe regjimi i tij mizor iu shkaktoi atyre.
Ish-kryeministri Berisha përfundon shkrimin e tij në rrejtin social Facebook duke thënë se opozita shqiptare sot më shumë se kurrë duhet të shpëtoje vendin nga aleanca e qelbësirave të regjimit punisto-mafioz.
tvklan.al
als_Latn als_Latn als_Latn fin_Latn